ประกาศกรมการข้าวประกาศกรมการข้าวเรื่องโครงสร้าง การจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสารของกรมการข้าว[๑] ตามที่กรมการข้าวได้มีประกาศ เรื่อง โครงสร้างการจัดองค์กรในการดำเนินงาน สรุปอำนาจหน้าที่ที่สำคัญ วิธีการดำเนินงานและสถานที่ติดต่อเพื่อขอรับข้อมูลข่าวสารของกรมการข้าว ลงวันที่ ๒๑ เมษายน ๒๕๕๑นั้นเนื่องจากได้มีกฎกระทรวงแบ่งส่วนราชการกรมการข้าวกระทรวงเกษตรและสหกรณ์ พ.ศ. ๒๕๕๗โดยมีผลให้ยกเลิกกฎกระทรวงแบ่งส่วนราชการกรมการข้าว กระทรวงเกษตรและสหกรณ์ พ.ศ.๒๕๔๙ (ฉบับเดิม) และมีการแก้ไขปรับปรุง ภารกิจอำนาจหน้าที่รวมถึงการแบ่งส่วนราชการภายในของกรมการข้าว ประกอบกับมีการเปลี่ยนแปลงสถานที่ตั้งศูนย์ให้บริการข้อมูลหมายเลขโทรศัพท์ และหมายเลขโทรสารสำหรับการติดต่อประสานงานการขอรับบริการข้อมูลข่าวสารของกรมการข้าวกรมการข้าวจึงประกาศโครงสร้าง การจัดองค์กรในการดำเนินงานสรุปอำนาจหน้าที่ที่สำคัญ วิธีการดำเนินงานและสถานที่ติดต่อเพื่อขอรับข้อมูลข่าวสารคำแนะนำในการติดต่อกับกรมการข้าวดังนี้ข้อ ๑ กรมการข้าวมีอำนาจหน้าที่ โครงสร้างและการจัดการองค์กรในการดำเนินงาน ดังนี้๑.๑ อำนาจหน้าที่๑.๑.๑ ศึกษา วิเคราะห์ เสนอแนะ และจัดทำนโยบายและยุทธศาสตร์ข้าวของประเทศ รวมทั้งดำเนินการเกี่ยวกับความร่วมมือกับต่างประเทศในเรื่องข้าว๑.๑.๒ ศึกษา วิจัย ทดลอง และพัฒนาเกี่ยวกับพันธุ์ เทคโนโลยีการผลิตการอารักขาวิทยาการหลังการเก็บเกี่ยวและการแปรรูป และมาตรฐานพันธุ์ข้าว๑.๑.๓ ดำเนินการเกี่ยวกับการอนุรักษ์พันธุกรรมและคุ้มครองพันธุ์ข้าว๑.๑.๔ ดำเนินการเกี่ยวกับการตรวจสอบและรับรองมาตรฐานข้าว๑.๑.๕ ดำเนินการผลิตและส่งเสริมสนับสนุนเกี่ยวกับเมล็ดพันธุ์ข้าว๑.๑.๖ ส่งเสริมและสนับสนุนการสร้างมูลค่าเพิ่มการพัฒนาระบบการจัดการสินค้าข้าว การแปรรูปข้าวและผลิตภัณฑ์และสนับสนุนการค้าข้าวและผลิตภัณฑ์ข้าวเพื่อตลาดเฉพาะ๑.๑.๗ ส่งเสริม สนับสนุนและถ่ายทอดเทคโนโลยีการผลิตและการจัดการผลผลิตข้าวรวมทั้งอนุรักษ์และส่งเสริมวัฒนธรรมและภูมิปัญญาท้องถิ่นเกี่ยวกับข้าว๑.๑.๘ ส่งเสริม สนับสนุนและเผยแพร่องค์ความรู้แก่ชาวนาและผู้ประกอบการด้านข้าว๑.๑.๙ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่รัฐมนตรีหรือคณะรัฐมนตรีมอบหมาย๑.๒ โครงสร้างและการจัดองค์กรในการดำเนินงานแบ่งส่วนราชการกรมการข้าว ดังนี้๑.๒.๑ สำนักบริหารกลาง๑.๒.๒ กองตรวจสอบรับรองมาตรฐานข้าวและผลิตภัณฑ์๑.๒.๓ กองพัฒนาผลิตภัณฑ์ข้าว๑.๒.๔ กองเมล็ดพันธุ์ข้าว๑.๒.๕ กองวิจัยและพัฒนาข้าว๑.๒.๖ สำนักนโยบายและยุทธศาสตร์ข้าว๑.๒.๗ สำนักส่งเสริมการผลิตข้าว๑.๒.๘ ในกรมการข้าว ให้มีกลุ่มตรวจสอบภายในเพื่อทำหน้าที่หลักในการตรวจสอบการดำเนินงานภายในกรมและสนับสนุนการปฏิบัติงานของกรม รับผิดชอบงานขึ้นตรงต่ออธิบดี๑.๒.๙ ในกรมการข้าว ให้มีกลุ่มพัฒนาระบบบริหารเพื่อทำหน้าที่หลักในการพัฒนาการบริหารของกรมให้เกิดผลสัมฤทธิ์ มีประสิทธิภาพและคุ้มค่า รับผิดชอบงานขึ้นตรงต่ออธิบดีข้อ ๒ สรุปอำนาจหน้าที่ที่สำคัญและวิธีการดำเนินงานของหน่วยงานภายในกรมการข้าวมีดังนี้๒.๑ สำนักบริหารกลาง๒.๑.๑ ดำเนินการเกี่ยวกับงานบริหารทั่วไปของกรมและงานช่วยอำนวยการ๒.๑.๒ ดำเนินการเกี่ยวกับการเงิน การบัญชี การงบประมาณ การพัสดุอาคารสถานที่ และยานพาหนะของกรม๒.๑.๓ ดำเนินการเกี่ยวกับการจัดระบบงานและบริหารงานบุคคลของกรม๒.๑.๔ ดำเนินการเกี่ยวกับงานกฎหมายและระเบียบที่เกี่ยวข้องงานนิติกรรมและสัญญา งานเกี่ยวกับความรับผิดทางแพ่งและอาญา งานคดีปกครองและงานคดีอื่นที่อยู่ในอำนาจหน้าที่กรม๒.๑.๕ดำเนินการเกี่ยวกับการประชาสัมพันธ์การปฏิบัติงานและเผยแพร่กิจกรรม ความรู้ความก้าวหน้า และผลงานของกรม๒.๑.๖ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือได้รับมอบหมาย๒.๒ กองตรวจสอบรับรองมาตรฐานข้าวและผลิตภัณฑ์๒.๒.๑ ศึกษา วิจัยและพัฒนามาตรฐานและการตรวจสอบและรับรองมาตรฐานการผลิตข้าว ผลิตภัณฑ์เมล็ดพันธุ์ข้าว และโรงสีข้าว๒.๒.๒ พัฒนาระบบการตรวจสอบและรับรองมาตรฐานการผลิตข้าว ผลิตภัณฑ์เมล็ดพันธุ์ข้าว และโรงสีข้าว๒.๒.๓ ตรวจสอบและรับรองมาตรฐานการผลิตข้าว ผลิตภัณฑ์ เมล็ดพันธุ์ข้าวและโรงสีข้าว๒.๒.๔ ประสานงานด้านการรับรองมาตรฐานการผลิตข้าว การจัดทำข้อตกลงการยอมรับร่วมและการแก้ไขปัญหาที่เกี่ยวข้องกับสุขอนามัย๒.๒.๕ พัฒนากระบวนการตรวจวิเคราะห์คุณภาพข้าวและผลิตภัณฑ์๒.๒.๖ เผยแพร่และถ่ายทอดองค์ความรู้ด้านมาตรฐานและการตรวจสอบและรับรองมาตรฐานการผลิตข้าวผลิตภัณฑ์ เมล็ดพันธุ์ข้าว และโรงสีข้าว๒.๒.๗ ดำเนินการเกี่ยวกับการสร้างฐานข้อมูล การพัฒนาเครือข่ายการประยุกต์ใช้สารสนเทศที่เกี่ยวข้องกับการตรวจสอบและรับรองมาตรฐานการผลิตข้าวผลิตภัณฑ์ เมล็ดพันธุ์ข้าว และโรงสีข้าว๒.๒.๘ ตรวจสอบ กำกับ และควบคุมการผลิตและการจำหน่ายเมล็ดพันธุ์ข้าว๒.๒.๙ปฏิบัติงานร่วมกันหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๓ กองพัฒนาผลิตภัณฑ์ข้าว๒.๓.๑ ศึกษา วิเคราะห์ วิจัย แปรรูปและพัฒนาผลิตภัณฑ์ข้าวเชิงพาณิชย์๒.๓.๒ ส่งเสริมและสนับสนุนการสร้างมูลค่าเพิ่มและการพัฒนาระบบการจัดการสินค้าข้าว๒.๓.๓ ส่งเสริมและสนับสนุนการพัฒนาการแปรรูปข้าวและผลิตภัณฑ์ข้าว๒.๓.๔ ส่งเสริมและสนับสนุนการค้าข้าวและผลิตภัณฑ์ข้าวเพื่อตลาดเฉพาะ๒.๓.๕ ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๔ กองเมล็ดพันธุ์ข้าว๒.๔.๑ ศึกษา วิจัยและพัฒนาวิทยาการเมล็ดพันธุ์ข้าวและการกระจายเมล็ดพันธุ์ข้าว๒.๔.๒วางแผนและผลิตเมล็ดพันธุ์ข้าวและควบคุมคุณภาพพันธุ์ข้าวชั้นพันธุ์ขยายและชั้นพันธุ์จำหน่าย๒.๔.๓ บริหารจัดการและติดตามประเมินผลการผลิตและการกระจายเมล็ดพันธุ์ข้าว๒.๔.๔ ส่งเสริมและสนับสนุนธุรกิจเมล็ดพันธุ์ข้าว๒.๔.๕ ส่งเสริม สนับสนุน และถ่ายทอดวิทยาการเมล็ดพันธุ์ข้าว๒.๔.๖ กำกับดูแลการดำเนินงานของศูนย์เมล็ดพันธุ์ข้าว๒.๔.๗ ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๕ กองวิจัยและพัฒนาข้าว๒.๕.๑ อนุรักษ์ คุ้มครอง และใช้ประโยชน์จากพันธุกรรมข้าว๒.๕.๒ ศึกษา วิจัย และพัฒนาพันธุ์ข้าว๒.๕.๓วางแผนและผลิตเมล็ดพันธุ์ข้าวและควบคุมคุณภาพพันธุ์ข้าวชั้นพันธุ์คัดและชั้นพันธุ์หลัก๒.๕.๔ ศึกษา วิจัย และพัฒนาเทคโนโลยีการผลิต การอารักขาวิทยาการหลังการเก็บเกี่ยวและการแปรรูปข้าว วิทยาการเมล็ดพันธุ์ข้าวและมาตรฐานพันธุ์ข้าว๒.๕.๕ ศึกษา วิจัย และพัฒนาวิศวกรรมการผลิตและการแปรรูปข้าว๒.๕.๖ กำกับดูแลการดำเนินงานของศูนย์วิจัยข้าว๒.๕.๗ ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๖ สำนักนโยบายและยุทธศาสตร์ข้าว๒.๖.๑ ศึกษา วิเคราะห์ เสนอแนะและจัดทำนโยบายและยุทธศาสตร์ข้าวของประเทศ๒.๖.๒ จัดทำแผนงาน งบประมาณ และติดตามประเมินผลการปฏิบัติงานของกรม๒.๖.๓ พัฒนาและจัดทำระบบสารสนเทศและเครือข่ายเกี่ยวกับข้าว๒.๖.๔ ดำเนินการเกี่ยวกับความร่วมมือกับต่างประเทศในเรื่องข้าว๒.๖.๕ เป็นฝ่ายเลขานุการคณะกรรมการที่เกี่ยวข้องกับงานด้านข้าว๒.๖.๖ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือได้รับมอบหมาย๒.๗ สำนักส่งเสริมการผลิตข้าว๒.๗.๑ ศึกษา วิเคราะห์เศรษฐกิจ สังคมและเทคโนโลยีเพื่อการวางแผนและส่งเสริมการผลิตและการจัดการผลผลิตข้าว๒.๗.๒ ส่งเสริม สนับสนุน และพัฒนาคุณภาพชีวิตชาวนา๒.๗.๓ กำหนดแนวทางและจัดทำโครงการส่งเสริมการผลิตและการจัดการผลผลิตข้าว๒.๗.๔ ให้คำปรึกษา แนะนำและถ่ายทอดองค์ความรู้ด้านการผลิตและการจัดการผลผลิตข้าวแก่ชาวนาและผู้ประกอบการด้านข้าว๒.๗.๕ ส่งเสริม สนับสนุน และอนุรักษ์วัฒนธรรมและภูมิปัญญาท้องถิ่นเกี่ยวกับข้าว๒.๗.๖ เตือนภัยและวางระบบการช่วยเหลือชาวนาด้านภัยธรรมชาติและการระบาดศัตรูข้าว๒.๗.๗ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๘ กลุ่มตรวจสอบภายใน๒.๘.๑ ดำเนินการเกี่ยวกับการตรวจสอบด้านการบริหาร การเงินและการบัญชีของกรม๒.๘.๒ ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๙ กลุ่มพัฒนาระบบบริหาร๒.๙.๑เสนอแนะและให้คำปรึกษาแก่อธิบดีเกี่ยวกับยุทธศาสตร์การพัฒนาระบบราชการภายในกรม๒.๙.๒ ติดตาม ประเมินผลและจัดทำรายงานเกี่ยวกับการพัฒนาระบบราชการภายในกรม๒.๙.๓ ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่างๆ และหน่วยงานภายในกรม๒.๙.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๓ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับกรมการข้าวมีดังนี้๓.๑ ศูนย์บริการข้อมูลชาวนาและประชาชน ตั้งอยู่เลขที่ ๕๐อาคารสำนักงานกรมการข้าว ถนนพหลโยธิน แขวงลาดยาว เขตจตุจักร กรุงเทพมหานคร ๑๐๙๐๐หมายเลขโทรศัพท์ ๐-๒๕๖๑-๔๗๓๘, ๐-๒๕๖๑-๒๐๗๐ หมายเลขโทรสาร๐-๒๕๖๑-๒๔๐๕๓.๒ ข้อมูลทาง Internet บน Homepage ของกรมการข้าว กระทรวงเกษตรและสหกรณ์ วันที่ ๘ พฤษภาคม พ.ศ. ๒๕๕๘ชาญพิทยาฉิมพาลีอธิบดีกรมการข้าวปริยานุช/ผู้จัดทำ๒๙ มิถุนายน๒๕๕๘ปริญสินีย์/ผู้ตรวจ๒๙ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนที่ ๖๐ ง/หน้า ๒๙/๒๕ มิถุนายน ๒๕๕๘